กระทรวงยุติธรรมสหรัฐฯ เผยถึง "การขัดขวางการสืบสวน" ของคณะทำงานทรัมป์
Donald Trump took hundreds of classified documents to his Mar-a-Lago estate when his presidency ended in January 2021   
การเข้าค้นตามหมายศาลเมื่อวันที่ 8 สิงหาคม เกิดขึ้นหลังจากที่หนึ่งในทนายของทรัมป์กล่าวในเดือนมิถุนายนว่าเอกสารที่มีข้อมูลลับ ที่บ้านพัก มาร์-อะ-ลาโก้ของทรัมป์ ได้ถูกส่งคืนให้หอจดหมายเหตุของทางการสหรัฐฯไปหมดแล้ว ตามกฎหมายอเมริกันที่ว่า เมื่อใดที่ประธานาธิบดีสหรัฐฯลงจากตำแหน่งเขาต้องคืนเอกสารทางการทั้งหมดให้รัฐบาลกลางโดยทันที คณทำงานของทรัมป์ ได้ส่งคืนเอกสาร 15 กล่อง ที่มีข้อมูลลับ 184 ฉบับ สู่การดูเเลของหอจดหมายเหตุในเดือนมกราคม และมีการคืนเอกสารเพิ่มเติมอีกในเดือนมิถุนายน แต่กระทรวงยุติธรรมอเมริกัน กล่าวว่า ทนายของทรัมป์คนดังกล่าวได้ ขัดขวาง ทางกระทรวงฯ จึงรวบรวมหลักฐานเพื่อพิสูจน์ว่า การขอค้นใด ๆ ที่จำกัดอยู่เพียงเเค่ห้องเก็บของห้องดังกล่าวเท่านั้นจะไม่อาจทำให้เจอเอกสารที่มีข้อมูลลับ ที่ยังอาจตกค้างอยู่ที่ มาร์-อะ-ลาโก้ เมื่อกระทรวงฯ เกิดความสงสัยดังกล่าว รัฐมนตรียุติธรรม เมอร์ริค การ์เเลนด์จึงให้อำนาจเจ้าหน้าที่ตรวจค้นมาร์-อะ-ลาโก้และได้รับอนุมัติจากผู้พิพากษาในรัฐฟลอริด้าในเวลาต่อมา โดยการเข้าค้นบ้านอดีตประธานาธิบดีสหรัฐฯในลักษณะนี้ยังไม่เคยเกิดขึ้นมาก่อน เฟพ กระทรวงยุติธรรมระบุว่า ในการค้นเพียงหนึ่งวัน พบเอกสารลับกว่าสองเท่าของการส่งคืนโดยคณะทำงานของทรัมป์เมื่อเดือนมิถุนายน ซึ่งในตอนนี้เป็นไปตามคำสั่งของคณะลูกขุนใหญ่ อดีตประธานาธิบดีโดนัลด์ ทรัมป์ เขียนข้อความลงบนโซเชี่บลมีเดียว่า "เป็นวิธีของเอฟบีไอที่เเย่มากๆ ระหว่างการบุกค้นมาร์-อะ-ลาโก้ เอกสารกระจายอย่างสะเปะสะปะทั่วพื้นไปหมด (อาจจะทำเป็นว่านั่นเป็นฝีมือของผมก็ได้) จากนั้นเริ่มถ่ายรูปเพื่อให้สาธารณชนเห็น" ทรัมป์บอกย้ำว่าตนเป็นผู้ปลดล็อคความเป็นเอกสารลับเหล่านั้นไปเเล้ว อย่างไรก็ตามเขาไม่เคยที่จะเเสดงหลักฐานใด ๆ ว่าตนได้ทำเช่นนั้นก่อนออกจากตำเเหน่ง ซึ่งเป็นเวลาที่อำนาจการปลดล็อคเอกสารลับของรัฐหมดลงไปด้วย ขณะนี้ ทรัมป์กำลังพยาามให้มีการเเต่งตั้งเจ้าหน้าที่พิเศษเพื่อทำงานในเรื่องนี้ แต่ทางการอเมริกันกล่าวว่าอาจทำให้ขัดกับการทำงานสืบสวนและงานด้านข่าวกรอง ทั้งนี้จะมีการรับฟังเหตุผลในเรื่องการเเต่งตั้งเจ้าหน้าที่พิเศษในวันพฤหัสบดี